Kima gergasi

Kima gergasi, dengan nama saintifik Tridacna gigas, ialah spesies kepah dalam genus Tridacna yang merupakan moluska dwikatup terbesar yang masih hidup. Ia sering dikelirukan dengan jenis kima lain.

Dikenali oleh orang asli di kawasannya selama ribuan tahun, Antonio Pigafetta turut mendokumentasikannya dalam jurnalnya seawal 1521. Satu daripada beberapa spesies kepah besar yang berasal dari terumbu karang cetek di Lautan Hindi dan Pasifik Selatan, ia boleh mempunyai berat melebihi 200 kilogram (440 paun), berukuran sehingga 1.2 meter (4 kaki), dan mempunyai jangka hayat purata di alam liar melebihi 100 tahun.

Sungguhpun larva kepah ini adalah planktonik, ia menjadi sesil apabila dewasa. Tisu cangkangnya bertindak sebagai habitat bagi alga dinoflagelat bersel tunggal simbiotik (zooxantela) yang menjadi sumber utama nutrisi bagi kima dewasa. Pada siang hari, kepah ini membuka cangkang dan memanjangkan tisu mantelnya agar alga menerima cahaya matahari yang diperlukan untuk fotosintesis.

 Sejarah dan lagenda 
Sebagaimana kes spesies yang besar, kima gergasi telah disalahfahami dalam sejarah. Ia pada suatu masa pernah dikenali sebagai "kerang pembunuh" atau "kerang pemakan manusia", dan buku panduan saintifik dan teknikal terkemuka pernah mendakwa bahawa moluska besar ini menyebabkan kematian; versi U.S. Navy Diving Manual turut memberikan arahan terperinci bagi membebaskan diri seseorang daripada cengkamannya dengan memotong otot aduktor yang digunakan bagi menutup cangkangnya. 

 Galeri 

 Rujukan 

 Pautan luar 

  Listed as Vulnerable (VU A2cd v2.3)

 ARKive - images and movies of the giant clam (Tridacna gigas) 
 Tridacna gigas entry on Animal Diversity Web
 Giant clam entry on the IUCN Red List of threatened species
 Giant Clams of the Great Barrier Reef
Microdocs : The solar powered clam

Kategori:Megafauna
Kategori:Tridacnidae